ഉത്തര്പ്രദേശില് തുടര്ഭരണമോ? ഭരണവിരുദ്ധ വികാരമില്ലാതെ തെരഞ്ഞെടുപ്പ് സര്വേ ഫലങ്ങള് ഏഴ് മാസത്തിനപ്പുറം നിയമസഭാ തെരഞ്ഞെടുപ്പ് നടക്കുന്ന ഉത്തര്പ്രദേശില് തുടര്ഭരണത്തിനുള്ള സാധ്യതകളിലേക്ക് വിരല് ചൂണ്ടി ഏഷ്യാനെറ്റ് ന്യൂസ് ജന്കീബാത്ത് സര്വേ. ജന്കീ ബാത്തുമായി ചേര്ന്ന് ഏഷ്യാനെറ്റ് ന്യൂസ് നടത്തിയ സര്വേയിലാണ് യുപി മുഖ്യമന്ത്രിയായി അഖിലേഷ് യാദവ് തുടരാനുള്ള സാധ്യത പ്രവചിക്കപ്പെടുന്നത്. മുഖ്യമന്ത്രി കസേരയിലേക്കുള്ള മത്സരം യോഗിയും അഖിലേഷ് യാദവും തമ്മിലായിരിക്കുമെന്നും ബിഎസ്പിയും മായാവതിയും ചിത്രത്തില് ഇല്ലെന്നുമുള്ള വ്യക്തമായ സൂചനയും സര്വേയില് നിന്നും ലഭിക്കുന്നുണ്ട്. നിയമസഭാ തെരഞ്ഞെടുപ്പ് ഇപ്പോള് നടന്നാല് നിങ്ങള് ആര്ക്കാവും വോട്ട് ചെയ്യുക എന്ന ചോദ്യത്തിന് യോഗിക്കും ബിജെപിക്കും വോട്ട് ചെയ്യുമെന്നാണ് 48 ശതമാനം പേര് പറയുന്നത്. സമാജ് വാദി പാര്ട്ടി അധികാരത്തില് തിരിച്ചെത്തണമെന്ന് 36 ശതമാനം പേര് ആഗ്രഹിക്കുന്നു. മറ്റുള്ള ആരെങ്കിലും അധികാരത്തില് വരണമെന്ന് 16 ശതമാനം താത്പര്യപ്പെടുന്നു. യോഗി സര്ക്കാര് തുടരണോ അതോ അഖിലേഷ് വരണോ എന്ന ചോദ്യത്തിന് 48 ശതമാനം പേരും യോഗി എന്ന ഉത്തരമാണ് നല്കിയത്. അഖിലേഷ് മുഖ്യമന്ത്രിയായി വരണമെന്ന് 40 ശതമാനം പേര് ആഗ്രഹം പ്രകടിപ്പിക്കുന്നു. 12 ശതമാനം പേര് മറ്റാരെങ്കിലും എന്ന ഉത്തരമാണ് നല്കിയത്. ആരുടെ ഭരണകാലത്താണ് കൂടുതല് അഴിമതി എന്ന സര്വേയിലെ ചോദ്യത്തിന് അഖിലേഷ് യാദവിന്്റെ ഭരണകാലത്ത് എന്നാണ് കൂടുതല് പേരും മറുപടി പറഞ്ഞത്. അഖിലേഷ് യാദവ് സര്ക്കാരിന്്റെ കാലത്ത് അഴിമതി നടന്നുവെന്ന് 48 ശതമാനം പേര് വിശ്വസിക്കുമ്ബോള് യോഗി സര്ക്കാരിന്്റെ കാലത്താണ് അഴിമതി കൂടതലെന്ന് 28 ശതമാനം പേരും മറിച്ച് മായാവതിയുടെ കാലത്തായിരുന്നു വലിയ അഴിമതിയെന്ന് 24 ശതമാനം പേരും വിശ്വസിക്കുന്നു. യോഗിഅഖിലേഷ്മായാവതി സര്ക്കാരുകളുടെ കാലത്തെ ക്രമസമാധാനപാലനം വിലയിരുത്താന് ആവശ്യപ്പെട്ടപ്പോള്. അറുപത് ശതമാനം പേരും യോഗി ആദിത്യനാഥ് സര്ക്കാരിന് കീഴില് യുപിയിലെ ക്രമസമാധാന നില മെച്ചമായിരുന്നുവെന്ന് കരുതുന്നതായി പറഞ്ഞു. അഖിലേഷിന്്റെ കാലത്താണ് നിയമപാലനം നന്നായി നടന്നതെന്ന് 27 ശതമാനവും മായാവതിയുടെ ഭരണമായിരുന്നു സമാധാനപരമെന്ന് 13 ശതമാനവും അഭിപ്രായപ്പെട്ടു. വിലക്കയറ്റം തടയുന്നതില് യോഗി സര്ക്കാര് പരാജയപ്പെട്ടെന്നാണ് 45 ശതമാനം പേരും കരുതുന്നത്. അഴിമതി തടയുന്നതില് യോഗി ഭരണകൂടം പരാജയപ്പെട്ടെന്ന് 25 ശതമാനം പേരും കരുതുന്നു. റോഡുകള് 20 ശതമാനം, വൈദ്യുതി 10 ശതമാനം എന്നിവയാണ് യോഗി പരാജയപ്പെട്ട ഇതര വിഷയങ്ങള് എന്നാണ് സര്വേയിലെ കണ്ടെത്തല്. ക്രമസമാധാനപാലനരംഗത്ത് യോഗി സര്ക്കാര് മികച്ച പ്രകടനം കാഴ്ചവച്ചതായി 70 ശതമാനം പേര് സര്വേയില് അഭിപ്രായപ്പെട്ടപ്പോള്. റേഷന് വിതരണത്തില് യോഗി സര്ക്കാര് മികച്ച് നിന്നതെന്ന് 20 ശതമാനം പേര് അഭിപ്രായപ്പെടുന്നു കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona